《同献孺过损仲宝觥斋得觥字》
明代·张民表

二毛森向镜中明，犹逐逢场作戏行。
已乞彼姝欣镊白，更烦吾友为篘清。
灯烧菡萏膏烟结，瓶沸笙簧水火争。
颓玉讵须邛竹杖，倾银不及定瓷觥。

作者简介：（1570—1642）河南中牟人，字林宗，又字法幢，一字塞庵，自称旃然渔隐，又号芯渊道人。万历十九年举人。应会试十次不第。任侠好客。嗜古文，藏书数万卷，皆手自点定。工草书，酒后即颓然挥洒放笔。李自成破开封，溺水死。有《原圃塞庵诗集》。